Tonic Breed

Tonic Breed er et norsk heavy metal-band, stiftet i Sarpsborg i Norge i høsten 2006. Tonic Breed ga ut tre albumutgivelser frem til 2018. I dag er Tonic Breed et enmannsprosjekt, kun bestående av Svendsen. En rekke gjesteartister har deltatt på dette nye formatet av bandet.
Tonic Breed samarbeidet med Beau Hill på en ny miks av deres første singel, Death in Small Doses. Den nye versjonen av sangen fikk samme tittel, med en ettertittel i parentes: Death in Small Doses (Put to Death). Inntil 2021 har bandet gitt ut tre fullengde-album, der den siste utgivelsen er Install Memory, gitt ut den 14. september 2018. Totalt har Tonic Breed sluppet 12 musikkvideoer.


== Historie ==


=== Tidlig historie (2003-2009) ===

Patrik Svendsen, Bjørn Myhren og Rudi Golimo var klassekamerater. Svendsen og Myhren startet å spille gitar sammen i 2006. Golimo spilte bassgitar.


==== Første konserter ====
Patrik Svendsen og Bjørn Myhren startet å spille sammen i 2006. Rudi Golimo og Daniel Pettersen ble senere med i bandet som i begynnelsen kalte seg «Roadkill». Roadkills første ordentlige konsert ble spilt på Bedemarten 28. august 2008, foran 150-200 oppmøtte.
Høsten 2009 skiftet Roadkill  navn til «Tonic Breed». Kort tid etter vant bandet en konkurransen «Østlandsmesterskap i Rock». Førstepremien var studiotid til å spille inn et album. Bandet hadde på det tidspunktet ikke nok egenkomponerte sanger til å fylle et helt album. Det tok et år før de gikk i studio for å spille inn sitt første studioalbum.


=== On the Brink of Destruction (2010-2011) ===
Tonic Breed spilte inn sitt første album i Fredrikstad, og ga det navnet On the Brink of Destruction. Det ble utgitt 24. november 2010. Myhren meldte sin avgang fra bandet kort tid etter plateslippet. Anders Bekken tok straks over som ny sologitarist. Bekken var med på flere konserter før han også meldte avgang sommeren 2011.
Bjørn Myhren stilte opp som midlertidig sologitarist en periode etter dette. En av konsertene han var med på var semifinalen i The Global Battle of the Bands. Tonic Breed, med midlertidig gitarist Bjørn Myhren, kvalifiserte seg til den landsdekkende finalen, som fant sted på John Dee.Bare noen uker senere vant Tonic Breed live-konkurransen «Det Beste Bandet» i Sarpsborg, og vant studiotid som førstepremie. Studiotiden var forbeholdt studioet «Lydlageret» i Sarpsborg. Dette var hovedgrunnen til at Tonic Breed endte opp med å spille inn hele sitt andre studioalbum i dette studioet. På dette tidspunktet hadde ikke bandet noen nye sanger klare til innspilling, og måtte derfor utsette prosessen.


=== Impossible is Nothing og Thomas Koksvik (2012) ===


==== Beau Hill ====
En ny mix og mastering av sangen Death in Small Doses ble gjort av Beau Hill i mars 2012. Denne versjonen av sangen fikk navnet Death in Small Doses (Put to Death).


==== Thomas Koksvik ====
Thomas Koksvik tok over som ny sologitarist i 2012. Koksvik og Golimo kjente hverandre fra Trøndertun folkehøgskole, Melhus. Straks etter Koksviks ankomst til bandet spilte Tonic Breed i Global Battle of the Bands-finalen i Oslo. Kort tid etter sluttet Pettersen i bandet. Det tok en stund før Tonic Breed ble fulltallig igjen. I løpet av denne tiden skrev bandet materialet til det kommende albumet. En av sangene ble utgitt som  singelen Impossible is Nothing, og er den første sangen bandet spilte inn en musikkvideo til. Trommene ble spilt inn av Paal Johannesen fra bandet «Bits Between». På musikkvideoen er det Tobias Lundblad (Springskalle) som sitter bak trommesettet.


=== Outsold (2013-2016) ===
Etter prøvespilling i 2012 og 2013 ble Mats Johansen valgt som ny trommeslager. Tonic Breed startet innspillingen av sitt andre studioalbum, Outsold, i september 2013. Albumet ble sluppet 28. april 2014.

En uke etter plateslipp ga bandet ut en musikkvideo til sangen Bad Company.Tonic Breed ble kåret til et av Norges mest lovende band i 2014 av P3 Pyro.Jørgen Abrahamsen er Tonic Breeds nyeste medlem, og tok over for Koksvik på gitar, våren 2015. En musikkvideo til sangen «Strife» ble sluppet 18. mai 2015. Dette var det første prosjektet til å inkludere Abrahamsen. Videoen ble spilt inn i Moss, og regissert av Oscar Birk Hellenes fra Halden.I januar 2016 ga bandet ut den tredje musikkvideoen fra albumet "Outsold". Sangen "Fifth Estate" ble den siste videoutgivelsen fra dette albumet.


=== Rob Mules Records og Install Memory (2017–2020) ===
Plateselskapet Rob Mules Records signerte med Tonic Breed i juni 2017. Anders L. Rasmussen fortalte Eternal Terror Magazine i et intervju at Tonic Breed var et av bandene de ønsket å signere. Tonic Breed ga ut Install Memory 14. september 2018 gjennom sitt nye plateselskap. Til dette ga bandet ut en musikkvideo til hver av de fem studioinnspillingene på utgivelsen. 


=== Tonic Breed blir enmannsprosjekt (2021–nåtid) ===
Tonic Breed ble et enmannsprosjekt i 2021, kun bestående av Patrik Svendsen. Til nå har utgivelsene blitt mer singel-preget. Med på disse utgivelsene har artister som Oliver Palotai, Björn Strid og Martin Skriubakken blitt med.


== Bandmedlemmer ==


=== Timeline ===


== Diskografi ==


== Stil og tematikk ==

Tonic Breeds albumslipp har vidt forskjellige sjangertrekk. Det første plateslippet, On the Brink of Destruction, har mer melodiske elementer med inspirasjon fra thrash metal og groove metal. Svendsens vokal har et renere preg enn senere utgivelser.
Outsold er den hurtigste og mest aggressive utgivelsen fra Tonic Breed. Bandet har erstattet mye av de «groovy» og melodiske elementene fra tidligerer utgivelser med kjappere tempo og mer komplekse arrangementer. Gjennomsnittslengden på en Outsold-sang er 6.51 minutter, noe som gjør den 1.20 minutter lenger enn gjennomsnittslengden på en sang fra albumet før.
Tonic Breeds sanger er som oftest spilt i standard E-tuning, foruten tre sanger fra On the Brink of Destruction, som er holdt i drop C-tuning.
Tekstene er som oftest politisk motivert uten å ta noen direkte politiske standpunkt. Korrupsjon og medias maktmisbruk er typiske tekstuelle gjengangere i Tonic Breed sine tekster. Krig er også brukt i mange av settingene.


== Referanser ==


== Eksterne lenker ==
(en) Offisielt nettsted 
(en) Tonic Breed – kategori av bilder, video eller lyd på Commons 
(en) Tonic Breed på MusicBrainz 
(en) Tonic Breed på AllMusic